Diari Oficial de la Generalitat Valenciana


Sumari del DOGV 6886, del 22-10-2012 (2012/9602)

RESOLUCIÓ de 16 d'octubre de 2012, de la Conselleria de Presidència, per la qual es concedixen els Premis de Participació Ciutadana, quinta edició, exercici 2012.
------------------------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9602


Data del document
:   16-10-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 16 d'octubre de 2012, de la Conselleria de Presidència, per la qual es concedixen els Premis de Participació Ciutadana, quinta edició, exercici 2012. [2012/9602]  
Mitjançant una Resolució de 23 de novembre de 2011, de la consellera de Presidència (DOCV núm. 6673, de 19 de desembre de 2011) es va convocar la quinta edició del Premi de Participació Ciutadana exercici 2012 en les seues tres modalitats: Premi per a Entitats Locals o Entitats Ciutadanes, al reconeixement d'un projecte o acció en matèria de participació ciutadana que haja desenrotllat en els tres últims anys una entitat local o una entitat ciutadana en la Comunitat Valenciana; Premi per a Ciutadans i Ciutadanes, a fi de reconéixer la labor desenrotllada per una persona física en matèria de participació ciutadana en la Comunitat Valenciana, i Premi d'Honor, al reconeixement d'una trajectòria continuada per part d'una entitat ciutadana, una entitat local o una persona física en matèria de participació ciutadana.  
  
En compliment del que disposa la base sexta de l'annex I de l'orde esmentada, es va reunir el jurat per a realitzar la valoració i l'anàlisi de les candidatures presentades, va emetre una proposta vinculant en cada una de les categories en concurs i va elevar este veredicte al conseller de Presidència.  
Per això, fent ús de les facultats que em conferixen el Decret 110/2011, de 2 de setembre, del Consell (DOCV núm. 6602, de 6 de setembre de 2011), pel qual s'aprova el Reglament Orgànic i Funcional de la Presidència, i la Conselleria de Presidència, i de conformitat amb el que establix la base sèptima de la indicada convocatòria, resolc:  
  
  
Primer  
Concedir el Premi de Participació Ciutadana en la seua edició de 2012 a les persones físiques, entitats ciutadanes o entitats locals que s'indiquen a continuació, en cada una de les modalitats, a càrrec del programa pressupostari 112.90, Participació, Ciutadania i Xarxes Socials, línia de subvenció T7312000.   
Modalitat A. Premi per a Entitats Locals o Ciutadanes, en què es reconeix l'Associació de Pares de Xiquets amb Càncer de la Comunitat Valenciana (ASPANION) per la labor que realitza d'integració i atenció col·lectiva de famílies amb què treballa, així com la sensibilització de la ciutadania en l'àmbit oncològic. La dotació per a esta modalitat és de sis mil euros (6.000 €).  
Modalitat B. Premi per a Ciutadans i Ciutadanes, que és declarat desert, ja que per mitjà de la documentació aportada no han quedat suficientment acreditats els mèrits dels candidats en matèria de participació ciutadana.   
Modalitat C. Premi d'Honor. Reconeixement a l'Associació d'Espina Bífida i Hidrocefàlia d'Alacant (AEBHA) per la seua llarga i sòlida trajectòria atenent xiquets, jóvens i adults amb discapacitat i afavorint la seua participació en la societat en igualtat de condicions. La dotació per a esta modalitat és de mil euros (1.000 €).  
  
Segon  
Fer públiques les entitats locals, entitats ciutadanes i/o persones físiques que han sigut excloses pels motius que, així mateix, s'especifiquen en l'annex.  
  
Tercer  
S'entendran com no concedides totes les candidatures presentades que no apareixen especificades en l'annex.  
  
Quart  
El pagament dels premis es farà d'acord amb el que establix la Resolució de 23 de novembre de 2011. En tot cas, les persones o entitats ciutadanes o locals beneficiàries hauran d'acreditar el compliment de les seues obligacions tributàries i amb la Seguretat Social, d'acord amb la Llei d'Hisenda Pública de la Generalitat Valenciana.  
  
Quint  
Segons es disposa en la base sèptima de la Resolució de 23 de novembre de 2011, es farà un acte públic per a la concessió dels V Premis de Participació Ciutadana, com a mitjà de difusió i reconeixement social de la labor realitzada per les entitats ciutadanes premiades.  
  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú; o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s'utilitze qualsevol altra via que es considere oportuna.   
  
València, 16 d'octubre de 2012.- El conseller de Presidència: José Ciscar Bolufer.  
  
Annex  
Entitats excloses  
  
Modalitat A  
- Associació Faura Solidària1,2  
  
Modalitat B  
- Noemí Guillem Gorris 1  
- Francisco Sacristán Romero1  
  
1. Per no complir l'apartat 2 de la base 3a de l'annex I de l'orde que disposa que la sol·licitud haurà d'anar acompanyada d'una memòria que detalle la labor realitzada i els mèrits en matèria de participació ciutadana que posseïx el candidat o la candidata, destacant-ne les realitzades en els últims tres anys.  
2. Per no complir l'apartat 1 de la base 2a de l'annex I de l'orde que la modalitat a) està dirigida a entitats locals o ciutadanes.